Asia T-223/06 P 
Euroopan parlamentti 
vastaan 
Ole Eistrup 
Muutoksenhaku - Kannekirjelmä, jonka asianajaja on allekirjoittanut leimalla -
Kanteen tutkimatta jättäminen 
Yhteisöjen ensimmäisen oikeusasteen tuomioistuimen tuomio (valituksia käsit­
televä jaosto) 23.5.2007 II - 1584 
Tuomion tiivistelmä 
Oikeudenkäyntimenettely - Kannekirjelmä - Muotomääräykset 
(Yhteisöjen tuomioistuimen perussäännön 21 artiklan toinen kohta; ensimmäisen oikeusasteen 
tuomioistuimen työjärjestyksen 43 artiklan 1 kohdan ensimmäinen alakohta ja 44 artiklan 
6 kohta; ensimmäisen oikeusasteen tuomioistuimen kirjaajan ohjeiden 6 artiklan 1, 3, 4 ja 
5 kohta) 
II - 1581 
TIIVISTELMÄ - ASIA T-223/06 P 
Yhteisön oikeudenkäyntimenettelyä säänte­
levien määräysten nykytilassa asianajajan 
omakätisesti kannekirjelmän alkuperäiskap­
paleeseen merkitsemä allekirjoitus on ainoa 
keino varmistua siitä, että vastuun kyseisen 
asiakirjan laatimisesta ja sisällöstä kantaa 
henkilö, jolla on oikeus edustaa kantajaa 
yhteisöjen tuomioistuimissa. Ensimmäisen 
oikeusasteen tuomioistuimen työjärjestyksen 
43 artiklan 1 kohdan ensimmäisen alakohdan 
mukaisen omakätistä allekirjoitusta koskevan 
vaatimuksen tarkoituksena on täten oikeus­
varmuuteen pyrkien varmistaa kannekirjel­
män autenttisuus ja sulkea pois vaara siitä, 
että kannekirjelmää ei tosiasiassa ole laatinut 
sitä varten valtuutettu henkilö. Tätä vaati­
musta on näin ollen pidettävä olennaisena 
muotomääräyksenä, ja sitä on tulkittava 
tiukasti, joten sen noudattamatta jättäminen 
johtaa kanteen tutkimatta jättämiseen, eikä 
tätä noudattamatta jättämistä voida korjata 
yhteisöjen tuomioistuimen perussäännön 
21 artiklan toisen kohdan, ensimmäisen 
oikeusasteen tuomioistuimen työjärjestyksen 
44 artiklan 6 kohdan ja ensimmäisen oikeus­
asteen tuomioistuimen kirjaajan ohjeiden 
6 artiklan 1, 4 ja 5 kohdan mukaisesti. 
Tämän johdosta se, että kantajan valtuut­
tama asianajaja merkitsee kannekirjelmään 
allekirjoituksensa toisintavan leiman, johtaa 
kanteen tutkimatta jättämiseen, koska tällai­
nen välillinen ja mekaaninen tapa "allekir­
joittaa" ei itsessään mahdollista sen totea­
mista, että asianajaja itse on välttämättä 
allekirjoittanut kyseessä olevan oikeuden­
käyntiasiakirjan. Tällaista olennaista virhettä 
ei voida korjata asianajajan jälkikäteen esit­tämillä selvityksillä, jotka eivät jätä pienintä­
kään epäilystä siitä, että kyseinen asianajaja 
todella oli allekirjoittanut kannekirjelmän 
itse, eikä kantajan tästä seikasta esittämällä 
vahvistuksella taikka kannekirjelmän tiedok­
siannolla vastaajalle tai sillä, että ensimmäi­
sen oikeusasteen tuomioistuin sittemmin 
vastaanotti kannekirjelmästä omakätisesti 
allekirjoitetun version. Virheen korjaamisen 
sallimiseksi ei voida myöskään vedota siihen, 
että vastaaja ei ole osoittanut, että puolus­
tautumisoikeuksia loukattaisiin, jos kanne 
otettaisiin tutkittavaksi, sillä olennaisen 
menettelymääräyksen rikkominen johtaa 
kanteen tutkimatta jättämiseen ilman, että 
on tarpeen tutkia tällaisen rikkomisen vai­
kutuksia tai esimerkiksi selvittää, onko oma¬ 
kätisen allekirjoituksen puuttuminen kanne­
kirjelmästä aiheuttanut vahinkoa vastapuo­
lelle. 
Tällaisessa tilanteessa ei voida myöskään 
vedota tehokkaasti anteeksiannettavan ereh­
dyksen käsitteeseen, vaikka sillä ei pyrittäisi¬ 
kään siihen, että kanne, josta puuttuu 
omakätinen allekirjoitus, voitaisiin ottaa tut­
kittavaksi, vaan siihen, että kanteelle asetettu 
määräaika ei asianosaisen osalta kulu, jotta 
hän voisi sittemmin toimittaa kannekirjel­
mästä sääntöjenmukaisesti allekirjoitetun 
version, jota ei olisi jätetty liian myöhään. 
Koska nimittäin asiassa ei ole olemassa 
mitään poikkeuksellisia olosuhteita, jotka 
olisivat estäneet asianajajaa allekirjoittamasta 
II - 1582 
PARLAMENTTI v. EISTRUP 
kannekirjelmää omakätisesti, kyseinen asian­
ajaja ei ole merkitessään kannekirjelmään 
allekirjoituksen toisintavan leiman noudatta­
nut kaikkea sitä huolellisuutta, jota edellyte­
tään tavanomaisella tavalla asioista perillä 
olevalta henkilöltä, koska merkityksellisten tekstien ja erityisesti kirjaajan ohjeiden 
6 artiklan 3 kohdan sisällön tarkastelun olisi 
tullut johtaa siihen, että kyseinen asianajaja, 
huolellisena ja asioista perillä olevana 
ammattilaisena allekirjoittaa kannekirjelmän 
omakätisesti. 
(ks. 48, 50-54, 58-60 ja 64-66 kohta) 
II - 1583